Všeobecne záväzné nariadeniE

č. 12/2008

o určení času a miesta zápisu dieťaťa na plnenie povinnej školskej dochádzky v základnej škole

Mesto Žilina, na základe prenesenej pôsobnosti štátnej správy podľa článku 71 Ústavy Slovenskej republiky a podľa § 6 ods. 2 zákona SNR č. 369/1990 Zb. o obecnom zriadení v znení neskorších predpisov a na základe § 20 ods. 3 zákona písm. a) č. 245/2008 Z. z. o výchove a vzdelávaní (školský zákon) a o zmene a doplnení niektorých zákonov, vydáva toto 

všeobecne záväzné nariadenie o určení času a miesta zápisu dieťaťa na plnenie povinnej školskej dochádzky v základnej škole.

Článok 1
Účel a rozsah úpravy

1.	Účelom tohto všeobecne záväzného nariadenia je určiť čas a miesto zápisu dieťaťa na plnenie povinnej školskej dochádzky v základnej škole (ďalej len „zápis“).
2.	Toto všeobecne záväzné nariadenie upravuje:
a)	miesto zápisu,
b)	čas zápisu.

Článok 2
Miesto a čas zápisu
1.	Zápis sa uskutoční v priestoroch základných škôl, ktoré vykonávajú zápis.
2.	Zápis sa uskutoční v štvrtom kalendárnom týždni kalendárneho roka
3.	Organizáciu a priebeh zápisu dieťaťa na plnenie povinnej školskej dochádzky zabezpečí riaditeľ školy.
Článok 3
Záverečné ustanovenia

1.	Toto všeobecne záväzné nariadenie bolo schválené Mestským zastupiteľstvom v Žiline dňa 08.12.2008.
2.	Toto všeobecne záväzné nariadenie nadobúda účinnosť 15. dňom od vyvesenia na úradnej tabuli mesta, t. j. 29.12.2008.

Ivan Harman
								                primátor